《胡参知邀登白云山得烟字》
明代·游朴

白云山与碧霄连，至此尘心已尽捐。短舄行迷空翠径，轻衣欲染蔚蓝烟。

九天楼殿虚无里，二浙山川指顾前。更说仙都何处是，攀松藉草不知还。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。